Loira - Biquipedia, a enziclopedia libre

# Loira

### De Biquipedia

  Iste articlo trata sobre ra loira, mamifero carniboro acuatico. Ta atros empregos d'a parola loira se beiga Loira (desambigazión).

Loira Estau de conserbazión: Periglo baxo
Loira o Ludriga (Lutra lutra)
Clasificazión zentifica

Dominio: | Eukaryota
Reino: | Animalia
Filo: | Chordata
Clase: | Mammalia
Orden: | Carnivora
Familia: | Mustelidae
Subfamilia: | Lutrinae
Chenero: | Lutra
Espezie: | lutra

Nomenclatura binomial
Lutra lutra
Linnaeus, 1758

Ra Loira ó Ludriga (Lutra lutra (L., 1758)) (Nutria en castellán, Llúdriga en catalán) ye un mamifero carniboro d'a familia d'es mustelidos, abitant d'es cursos d'augua. En Aragón yera un animal que asobentaba totas ras rechions dende es Perineus ent'a tierra baxa, pero que autualment se troba reduzida ent'es cursos d'alta montaña de bels sarratos interiors y d'es Perineus.

Se-la considera un animal indicador d'o buen estau d'es cursos d'augua, perque alazeta ra alimentazión suya en peixes, amfibios y crustazios que no se troban á ras auguas contaminadas. Pes ista ragón, y perque ras suyas piels son muito apreziadas, l'espezie minguó ro suyo numbro dend'a segunda meidat d'o sieglo XX en ro nuestro país. Autualment, belas poblazions se troban en ras cuencas d'os ríos Millaris, Guadalabiar, Guadalope, Matarraña, Algás, Aragón, Zinqueta, Bellós, Arazas, Zinca, Esera, Isabena, Noguera Ribagorzana, Xalón y Piedra, y ha estato reintroduzida á l'Ebro.

Loira d'es Perineus.

Iste animal carauteriza-se per ra suya mida gran (d'entre 62 ta 70 cm. de cuerpo, més bels 35 - 40 cm. d'a coda, plegant ta pesar 11 Kg.), ras partis blancas en ra gorga y ras membranas d'entre es suyos ditos. Ro pleaxe ye curto y pardo, destinxe-se d'es sutos parienz es nurions (Mustela lutreola) per ra suya mida més gran, ro pelo més claret, y ra suya maniera de nadar con només que ra capeza á fuera de l'augua, á mientres que es nurions en mantienen parti d'a esquena también.

Loira europeya alzata.

| Se beigan as imachens de Commons sobre loiras.

Retrieved from "http://an.wikipedia.org../../../l/o/i/Loira.html"

Categorías: Fauna d'Aragón | Lutra

##### Views

- Articlo
- Descusión
- Current revision

##### Rechirar

##### Atras luengas

- Brezhoneg
- Български
- Česky
- Deutsch
- Ελληνικά
- Español
- Esperanto
- فارسی
- Français
- Italiano
- Lietuvių
- Magyar
- Nederlands
- ‪Norsk (bokmål)‬
- ‪Norsk (nynorsk)‬
- Polski
- Português
- Русский
- Suomi
- Svenska